Public procurement notice: Prior Information Notice Without Call For Competition
Published: 2023-04-04
Buyer: Teknik- og Miljøforvaltningen, Københavns Kommune
Country: DK
Contract type: Services
CPV classification: 71000000 | 71200000 | 71210000 | 71220000 | 71300000

Technical requirements: Varsling om rådgiverudbud på projekterne 1) Sigurdsgade - Skybrudssikring og grønne byrum samt 2) Mimersgadekvarteret -skybruds- og byrumsprojekt
Københavns Kommune, Teknik- og Miljøforvaltningen, Mobilitet, Klimatilpasning og Byvedligehold udbyder to større skybruds- og byrumsprojekter på Nørrebro ultimo april 2023. Denne vejledende forhåndsmeddelelse har til formål at gøre interesserede rådgivervirksomheder opmærksomme på de to kommende udbud, så der kan afsættes ressourcer etc. Opgaverne er nærmere beskrevet nedenfor.
Skybruds- og byrumsprojektet i Sigurdsgade omfatter udover Sigurdsgade følgende gader; Titangade, Hermodsgade, Fafnersgade og en del af Haraldsgade på ydre Nørrebro. Projektområdet er en del af Områdefornyelsen ved Skjolds Plads. Projektet består af flere delprojekter, der ønskes løst i en samlet helhedsorienteret løsning.
Projektet skal udover at afhjælpe oversvømmelse i projektområdet ved at forsinke skybrudsvand og håndtere hverdagsregn fra afkoblede vejarealer i grønne elementer, også omdanne befæstet areal til grønne byrum og fremme oplevelsen af sammenhæng og styrke den lokale forbindelse mellem Sifs Plads og Skjolds Plads. Samtidig skal projektet øge trafiksikkerheden, etablere opholdsmuligheder og tryghedsskabende belysning. Projektet forventes ligeledes at omfatte genopretning af udvalgte strækninger i projektområdets gader til nutidig standard.
Samlet set vil disse tiltag øge trygheden og de sociale møderum, samt skabe bedre og grønnere byrum i projektområdet.
Projektet består af flere vedtagne budgetmidler: 25,2 mio. kr. til skybrudsløsningen (medfinansieringsmidler fra HOFOR), 21,9 mio. til byrumsprojektet (skattefinansieret midler, hvor af 7,8 mio. er fra Områdefornyelsen til øget begrønning og særligt til området omkring metrostationen i Haraldsgade).
Derudover tilkommer budgetmidler forventeligt i forbindelse med budget 2024 til genopretning af udpegede vejstrækninger. Det endelige samlede budget hertil fastslås og frigives først endeligt ifm. vedtagelsen af budget 2024 (efterår 2023). Det samlede budget for projektet er således 47,1 mio. kr. eksklusive genopretningsprojektet.
Skybruds- og byrumsprojektet omfatter gaderne Hamletsgade, Heimdalsgade, Slejpnersgade, Nannasgade og Vulkangade i Mimersgadekvarteret på Ydre Nørrebro.
Projektet består af flere delprojekter med hver deres økonomi, men de skal løses som et samlet og sammenhængende projekt, så der opnås størst mulig synergi. Delprojekterne består af et skybrudsprojekt, et cykelstiprojekt, et “byrumsprojekt” med midler til bl.a. begrønning og et genopretningsprojekt.
Skybrudsprojektet har til formål at aflaste kloakken i hverdags- og skybrudshændelser ved forsinkelse og opmagasinering i grønne og/eller grå overfladeelementer, der indpasses efter hensyn til vandhåndtering og den byrumsmæssige kontekst.
Cykelstiprojektet omfatter etablering af cykelstier i begge sider af Hamletsgade, for at øge trygheden og trafiksikkerheden for de bløde trafikanter, der færdes på strækningen.
Byrumsprojektet består primært af plantning af træer i projektområdets gader samt øget biodiversitet og begrønning i skybrudsprojektets vejbede, for at give gaderne et rekreativt løft og skabe grønne oplevelser i kvarteret.
Genopretningsprojektet omfatter genopretning af udvalgte strækninger i projektområdets gader til nutidig standard, herunder forbedret tilgængelighed og trafiksikkerhed.
Projektet består af vedtagne budgetmidler delt op i to bevillinger: 27,7 mio. kr. til skybrudsprojektet (medfinansieringmidler fra HOFOR) og 19,6 mio. kr. i skattemidler til cykelsti- og byrumsprojektet. Derudover tilkommer budgetmidler forventeligt i forbindelse med budget 2024 til genopretning af udpegede strækninger. Det endelige samlede budget hertil fastslås og frigives først endeligt ifm. vedtagelsen af budget 2024. Det samlede budget for projektet er således 47,3 mio. kr. eksklusive genopretningsprojektet.